tomron87/hebrew-wikipedia-sentences-corpus huggingface dataset:
טיילר ג'וזף התעניין בכדורסל מגיל צעיר, ונהג לשחק בעיר הולדתו קולומבוס, אוהיו, שם פגש את ניק תומאס לראשונה.
בהמשך עבר תומאס לחטיבת הביניים בה למד ג'וזף, והשניים הפכו לחברים.
ג'וזף, שמצא בארונו מקלדת אלקטרונית ישנה שהביאה לו אמו לחג המולד, החל לנגן ולחקות מנגינות ששמע ברדיו.
בשנים 2007–2008, כשהיה בכיתה י"ב, הקליט ג'וזף אלבום סולו בשם "No Phun Intended" במחסן של הוריו.
תומאס ניגן בגיטרה בחלק משירי האלבום, ושיתף פעולה עם ג'וזף בשיר "Trees", ששנים לאחר מכן הפך לאחד השירים המוכרים של הלהקה העתידית.
בזמן שלמד תיאטרון באוניברסיטת אוהיו, פגש ג'וזף את כריס סלי במסיבה.
משראה את יכולת הכתיבה והיצירתיות של ג'וזף, הציע לו סלי להקים להקה.
ג'וזף, שהתרשם מאולפן ההקלטות שבנה סלי כמתופף בביתו, הסכים לנגן יחד עם סלי והחל לשתף איתו את רעיונותיו.
לפני הופעתם הראשונה, הזמין ג'וזף את ניק תומאס להצטרף ללהקה בתור בסיסט.
ב-2009 עברו חברי הלהקה לבית משלהם, ובמחסן החלו ליצור ולהקליט את אלבומם הראשון.
תחילה ניגנה הלהקה באולמות ובקלאבים רבים באזור קולמבוס, שהיו בעלי סוגות מוזיקליות רבות שהשפיעו על סגנון הכתיבה של ג'וזף, כמו מוזיקה אלקטרונית ומטאל.
כדי למשוך אנשים נוספים להופעות, החלו חברי הלהקה ללבוש תלבושות מיוחדות ולבצע תרגילי אקרובטיקה על הבמה.
לבסוף, בחרה הלהקה את שמה מתוך המחזה "כולם היו בניי" של המחזאי האמריקאי ארתור מילר המתמודד עם שאלת מוסריותו של אדם המחליף את אחריותו כלפי החברה כולה באחריות למשפחתו, לאחר שגרם למותם של עשרים ואחד טייסים.
ב-29 בדצמבר 2009 הלהקה הוציאה לאור את אלבום הבכורה שלה "Twenty One Pilots" והחלה להופיע באוהיו.
שיווק ההופעות היה חובבני, ואמו של ג'וזף עמדה מחוץ לאובנירסיטת אוהיו וחילקה כרטיסים.
באותו הזמן השתתפה הלהקה בתחרויות "Battle of the Bands" במועדונים מוכרים בקולומבוס.
ב-2010 פרסמה הלהקה שני שירים בחשבון ה-SoundCloud שלה - גרסה מחודשת לשיר "Time to Say Goodbye" של שרה ברייטמן ואנדראה בוצ'לי, וגרסת כיסוי לשיר "Jar of Hearts" של כריסטינה פרי.
הראשון מביניהם היה השיר הראשון של הלהקה ששמע ג'וש דאן, והיה אחת מהסיבות שבעקבותיהן רצה להיפגש עם ג'וזף.
ב-8 במאי 2011 עזב כריס סלי את הלהקה לאחר שכתב בעמוד הפייסבוק שלו שעליו להתמקד בעבודה ובחייו האישיים.
כחודש לאחר מכן, כתב גם ניק תומאס שהוא צריך להשקיע את עיקר זמנו בלימודים, ולכן עוזב את הלהקה.
לפני שעזב, הזמין סלי את שותפו לעבודה ג'וש דאן שהיה חבר של הקבוצה ומתופף בלהקה "House of Heroes", להצטרף ללהקה ולקחת את תפקידו כמתופף.
דאן, שהתרשם מהפוטנציאל של הלהקה ומהחזון של ג'וזף, הסכים והצטרף ללהקה שבועות בודדים לפני עזיבתו של תומאס.
במשך זמן מה לאחר עזיבתם, נותרו סלי ותומאס מעורבים בשיווק ובפרסום הלהקה.
תומאס, שהלך ללמוד בצפון קרוליינה, חזר לאחר שנה לגור יחד עם ג'וזף ודאן בקולומבוס והחל לנהל את שיווק המוצרים של הלהקה.
תומאס המשיך להיות פעיל בהפצה ובשיווק גם במהלך ההפקה של האלבום "Blurryface" ובסיבוב ההופעות שאחריו.
בהרכב החדש שכלל את ג'וזף ודאן בלבד, הוציאה הלהקה ב-8 ביולי 2011 באופן עצמאי את האלבום השני שלה "Regional at Best".
סלי ותומאס היו שותפים ביצירת הרעיון שמאחורי האלבום, אך יצירתו והפקתו נעשו באופן כמעט בלעדי על ידי ג'וזף.
זהו האלבום היחיד שבו ניתן לשמוע קטעי שירה שאינם של ג'וזף.
השיר "Kitchen Sink" מתוך האלבום כולל קטע ראפ של זאק, אחיו של ג'וזף, ואל השיר "Be Concerned" הצטרף חברו של ג'וזף מהאוניברסיטה, הזמר "Jocef".
מספר חודשים לאחר יציאת האלבום, ולאחר שביססה את קהל המעריצים שלה באזור קולומבוס דרך הרשת החברתית ובהופעות רבות, הופיעה הלהקה בהיכל "Newport Music Hall" שבקולומבוס לאחר שמכרה את כל הכרטיסים למופע.
ההישג היה מרשים במיוחד לנוכח העובדה שהלהקה הייתה מקומית ופעלה באופן עצמאי, והוא תפס את תשומת לבם של כמה חברות תקליטים שתהו האם הלהקה תוכל להצליח גם מחוץ לאוהיו.
הלהקה פתחה את סיבוב ההופעות של האלבום יחד עם להקת הרוק "!CHALLENGER", אותו תיעדה בסדרת סרטונים שהועלו לערוץ היוטיוב של הלהקה.
באותה השנה, שחררה הלהקה שני שירים נוספים דרך רשימת התפוצה שלה באימייל - "House of Gold" ו-"Two".
ב-2012, פרסמה הלהקה שיר חדש בשם "Goner" יחד עם וידאו קליפ.
בשלב מאוחר יותר, נכתב והוקלט השיר מחדש, ושוחרר שנית באלבום הרביעי של הלהקה "Blurryface".
לאחר שחתמה הלהקה על הסכם עם חברת התקליטים Fueled by Ramen ב-2012, האלבום הופסק לחלוטין וזכויותיו הועברו לחברת התקליטים.
כתוצאה מכך, האלבום הוסר מהחנויות הדיגיטליות ומכירת העותקים של האלבום נעצרה.
בעקבות זאת, עותקים פיזיים של האלבום נחשבים היום לנדירים ולמבוקשים מאוד בידי המעריצים.
חלק משירי האלבום הוקלטו מחדש והופיעו גם באלבום הבא של הלהקה, "Vessel", ששת השירים "Slowtown", "Anathema", "Ruby", "Be Concerned", "Clear" ו-"Two" לא חודשו ונהפכו מאז ללא זמינים, מאחר שלא ניתן למצוא את האלבום ברוב שירותי המוזיקה העיקריים.
אף על פי כן, ניתן למצוא את האלבום בשירות המוזיקה Deezer, וכן חלק משירי האלבום בפנדורה.
2014–2012: חתימה עם חברת התקליטים ו-Vessel
ב-30 באפריל 2012, הכריזה הלהקה במהלך הופעתה שחתמה על הסכם עם חברת התקליטים Fueled by Ramen, חברת הבת של Atlantic Records, שאחראית להצלחות של אמנים רבים מז'אנרים דומים, כמו פאניק!
כחלק מההסכם עם החברה, הצליח ג'וזף לשמור על בעלות הלהקה על אלבומה הראשון "Twenty One Pilots", שנשאר זמין בצורה דיגיטלית.
עם זאת, הזכויות על האלבום השני "Regional at Best" הועברו לחברת התקליטים, וכתוצאה מכך האלבום ומכירותיו הופסקו והוא הוסר מהחנויות הדיגיטליות.
ב-17 ביולי הוציאה הלהקה את ההקלטות הראשונות שלה דרך Fueled by Ramen, כחלק ממיני אלבום בשם "Three Songs", שכלל שלושה שירים מתוך האלבום הבא של הלהקה "Vessel".
ב-11 בספטמבר יצא הסינגל הראשון "Holding on to You" מתוך האלבום, וב-14 בנובמבר שוחרר גם וידאו קליפ לשיר.
הסינגל היה השיר הראשון של הלהקה שנכנס למצעדי המוזיקה, והגיע למקום ה-11 בטבלת שירי הרוק האלטרנטיביים של מצעדי הבילבורד בארצות הברית.
הסינגל השני מתוך האלבום, "Guns for Hands", יצא לאור ב-26 בדצמבר באותה השנה, ומעט לאחר מכן שוחרר גם לו וידאו קליפ.
ב-8 בינואר 2013 יצא לאור אלבום האולפן השלישי של הלהקה "Vessel".
האלבום כלל שישה שירים מתוך האלבום הקודם של הלהקה "Regional at Best" שהוקלטו מחדש, וכך הם הוחזרו לחנויות הדיגיטליות בגרסאותיהם החדשות, לאחר שהוסרו מהן בעקבות העברת הזכויות על האלבום.
עטיפת האלבום כוללת את הסבים של ג'וזף ודאן, לאחר ששניהם הציגו אותה לחברת התקליטים כדי לראות כיצד יגיבו.
לאחר שהחברה הסכימה, החליטו השניים להשאיר את העטיפה.
באחד הראיונות, הסביר ג'וזף שהמשמעות מאחורי שם האלבום (בתרגום לעברית: כלי), היא שהגוף שלנו הוא כלי שנושא בתוכו דבר חשוב בהרבה מהקליפה החיצונית, ובמותנו, הוא משתחרר וממשיך הלאה.
האלבום הגיע למקום ה-21 במצעד האלבומים "בילבורד 200", והלהקה זכתה להצלחה ברחבי העולם.
במאי 2013, הכריזה הלהקה שתופיע במופעי החימום בסיבוב ההופעות של הלהקה Fall Out Boy, יחד עם פאניק!
באוגוסט הופיעה הלהקה בפעם הראשונה בתוכנית אירוח לילית, וביצעה את השיר "House of Gold" בתוכנית "Conan" האמריקאית.
ב-13 באפריל 2014 הופיעה הלהקה עם השיר "Car Radio" בטקס פרסי הסרטים והטלוויזיה של MTV, וכשבועיים לאחר מכן ביצעה אותו השיר גם בתוכנית האירוח "Late Night with Seth Meyers".
בספטמבר 2014, פתחה הלהקה את סיבוב ההופעות הבין-לאומי שלה "Quiet Is Violent World Tour", שנמשך כחודשיים.
הלהקה שילבה בסיבוב גם הופעות שהגיעו מבקשות של ערים שונות בעולם, ואף השתתפה במספר פסטיבלי מוזיקה כמו "Lollapalooza", "Bonnaroo", "Boston Calling" ו-"Firefly".
ב-31 בדצמבר 2014 הוציאה הלהקה וידאו קליפ עבור השיר "Ode to Sleep".
הסרטון, שכלל קטעים מתוך שלוש הופעות שונות של הלהקה בשלוש השנים האחרונות, תיאר את הגדילה המהירה של הלהקה, החל מלהקה מקומית קטנה בקולומבוס, ועד ללהקה ידועה ומוכרת בקנה מידה לאומי.
מגמת הצלחה זו עתידה להימשך גם בשנים הבאות של הלהקה, ובייחוד באלבומה הבא.
ב-17 במרץ 2015 הודיעה הלהקה כי אלבום האולפן הרביעי שלה "Blurryface" צפוי לצאת לאור ב-19 במאי באותה השנה, ופרסמה את הסינגל הראשון ממנו, "Fairly Local".
הסינגל השני מהאלבום, "Tear in My Heart", יצא לאור ב-6 באפריל, ובאותו החודש יצא גם הסינגל השלישי ממנו, "Stressed Out".
שני סינגלים נוספים מהאלבום, "Lane Boy" ו-"Ride", פורסמו ב-4 במאי וב-12 במאי בהתאמה, ולאחר כמה ימים פורסם גם וידאו קליפ לאחרון.
האלבום יצא לאור לבסוף ב-17 במאי 2015, יומיים לפני המועד המתוכנן.
ב-20 ביולי פורסם קליפ גם לשיר "Lane Boy", וב-4 בפברואר 2017, לאחר כשנה וחצי, הוציאה הלהקה קליפ לשיר "HeavyDirtySoul" מתוך האלבום.
האלבום זכה להצלחה גדולה, ותרם משמעותית לפרסום הלהקה בעולם.
בין השירים המצליחים ביותר של האלבום ניתן למצוא את "Stressed Out" ו-"Ride", שנכנסו לראש מצעד הבילבורד הוט 100, והגיעו למקומות 2 ו-5 בהתאמה.
בנוסף לכך, הווידאו קליפ של "Stressed Out" שפורסם ביוטיוב חצה את רף 2 מיליארד הצפיות, וממוקם ברשימת 50 הסרטונים הנצפים ביותר באתר.
הישג משמעותי נוסף של השיר נרשם כאשר הוא זיכה את הלהקה ב-12 בפברואר 2017 בפרס גראמי בקטגוריית ביצוע הפופ הטוב ביותר של צמד או של הרכב.
לקבלת הפרס עלו חברי הלהקה אל הבמה בתחתונים, וציינו בנאום זכייתם שעשו זאת כקיום הבטחתם האחד לשני כאשר היו צעירים.
הסינגל "Heathens" שהוציאה הלהקה ב-16 ביוני 2016 והופיע בפסקול הסרט "יחידת המתאבדים" שפורסם מאוחר יותר באותה השנה, נחל גם הוא הצלחה רבה, ואף היה השיר השני של הלהקה שהקליפ שלו חצה את מיליארד הצפיות ביוטיוב, לאחר "Stressed Out".
ב-5 באוקטובר 2018 יצא האלבום החמישי של הלהקה "Trench".
לאחר שנה בה נמצאה הלהקה בהפסקה ונמנעה מהופעה ברשתות החברתיות או בציבור, חזרה הלהקה יחד עם פרסום שני הסינגלים הראשונים שלה - "Jumpsuit" ו-"Nico and the Niners", וכן וידאו קליפ עבור "Jumpsuit".
בהמשך הצטרף וידאו קליפ גם עבור "Nico and the Niners", ויחד עם הקליפ של הסינגל הנוסף "Levitate", יצרו השלושה טרילוגיית הסובבים כולם סביב העיר הבדיונית Dema.
הסינגל האחרון שפורסם, "My Blood", יצא לאור ב-27 באוגוסט, ובווידאו קליפ שנוסף אליו ניתן לראות את סולן הלהקה, טיילר ג'וזף, מנגן באולפן ההקלטות במקביל לשיר בנוסף לכך הלהקה העלה ביחד עם השירים שני שירים שטיילר ג'וזף כתב לאשתו "Smithereens" ולסבא שלו "Legend", שנפטר.
הלהקה גם הודיעה על סיבוב ההופעות הקרוב שלה "The Bandito Tour" שהחל ב-16 באוקטובר 2018. בין היתר עתיד סיבוב ההופעות לעבור בארצות הברית, באוסטרליה, ברוסיה וברוב ארצות אירופה.
קצת בסוף 2018 הוציאה הלהקה את הקליפ לשיר "Chlorine".
ביולי 2019 הלהקה הוציאה קליפ לשיר "The Hype" והתחילה את סבב ההופעות מחדש.
הלהקה הוציאה סינגל חדש בשם "Level Of Concern" שיר קיצבי וגרובי שהוציאו בזמן הקורונה בה הם מדברים על הסגר והרגשות שלנו בו זמנית.
בנוסף, לכבוד חג המולד, הלהקה הוציאה סינגל בשם "Christmas saves the year".
ב-7 באפריל 2021 הוציאה הלהקה את השיר "Shy Away".
ב-21 במאי יצא האלבום במלואו.
ב-22 בפברואר 2024 הלהקה הוציאה סרטון בשם "I Am Clancy" ובו מתואר כל הסיפור שעומד מאחורי שלושת האלבומים הקודמים.
בנוסף הלהקה הודיעה על שיר חדש שיצא בשבוע שאחרי.
ב-29 בפברואר יצא השיר הראשון באלבום "Overcompensate".
כמה שעות לפניכן הלהקה הודיעה שהאלבום ייצא במלואו בתאריך ה-17 במאי ובנוסף פרסמה את רשימת ההשמעה שלו.
ב-27 במרץ יצא השיר השני באלבום "Next Semester".
כשעה לאחר יציאת השיר הודיעה הלהקה על סיבוב הופעות עולמי ב-2024-2025 בשם "The Clancy World Tour".
ב-23 באפריל, פחות מחודש ליציאת האלבום, הודיע סולן הלהקה טיילר ברשתות החברתיות שיציאת האלבום נדחית בשבוע ל־24 במאי.
ב־24 במאי האלבום יצא במלואו, בנוסף הם צילמו וידאו קליפ לכל שיר באלבום ושידור הבכורה של כל שיר וקליפ התקיים בשידור חי בערוץ היוטיוב שלהם בהשתתפותם.
החל מ־18 באוגוסט 2024 ועד ל־14 במאי, הצמד היה בסיבוב הופעות עולמי בשם "The Clancy World Tour".
הצמד הופיע 73 הופעות בצפון אמריקה, דרום אמריקה, אוסטרליה ואירופה.
במהלך סבב ההופעות במנצ'סטר ב־11 במאי 2025, נגנב תוף לאחר ההופעה ידי מעריצה.
יום לאחר מכן התוף הוחזר ובשתי ההופעות הנוספות בסבב התוף היה קשור בשרשראות.
ב־21 במאי 2025 פרסמה הלהקה ברשתות החברתיות פוסט ובו כתבו שהאלבום הבא ייצא בחודש ספטמבר, ושהשיר הראשון באלבום ייצא ב־12 ביוני, בנוסף פרסמו את העטיפה של האלבום.
ב־12 ביוני 2025 יצא השיר "The Contract".
ב-15 ביולי 2025 טיילר פרסם בחשבון הX שלו סרטון ובו הוא כותב על מחברת את רשימת ההשמעה של האלבום.
ב-18 באוגוסט יצא השיר "Drum Show".
ב-12 בספטמבר הלהקה הוציאה את אלבומה "Breach" וקליפ לשיר "City Walls" שסיים את הסיפור בן 10 השנים שהחל עם האלבום "Blurryface"
Twenty One Pilots יוצרים סגנון מוזיקה משלהם, שמכיל בתוכו אלמנטים של כמה סגנונות.
הם עובדים עם אורגן (לפעמים אורגן אלקטרוני), תופים (לעיתים משולבים גם תופים אלקטרוניים), קולות (שכוללים גם ראפ), בס ויוקולילי.
הם כותבים את השירים שלהם בעצמם.
אנשים מתקשים להגדיר את סגנון המוזיקה של הלהקה, מכיוון שהוא מורכב מכמה סגנונות שונים.
למרות זאת, רוב המעריצים (והלהקה עצמה) מגדירים את עצמם כלהקת פופ סכיזופרני (ואינדי פופ).
כל חברי הלהקה (בעבר ובהווה) מגדירים עצמם נוצרים אבל לא מתייחסים ללהקה בתור להקה נוצרית.
פרסתאריךקטגוריהעבורתוצאהמקורפרס המוזיקה האמריקאית2025אמן רוק אהובTwenty One Pilotsאלבום רוק אהובClancyפרס הווידאו קליפים של MTV2025הרוק הטוב ביותר"The Contract"הלהקה הטובה ביותרTwenty One Pilotsפרס המוזיקה במדיה של הוליווד2024שיר מקורי – סדרת טלוויזיה/מיני-סדרה"The Line" מתוך "ארקיין"2025
Twilight of the Thunder God (מאנגלית: הדמדומים של אל הרעם) הוא האלבום השביעי של להקת הדת' מטאל המלודי השוודית אמון אמארת'.
האלבום יצא לאור בספטמבר 2008. שיר הנושא של האלבום עוסק בקרב בין ת'ור לנחש יורמנגנד.
האלבום זכה לביקורות חיוביות מאוד, והגיע למקום 50 בבילבורד 200 בארצות הברית ו-11 בשוודיה, מה שהופך אותו לאלבום הראשון של הלהקה שנכנס למצעד הבילבורד.
האלבום זכה במקום שישי ברשימת 50 האלבומים הטובים ביותר של 2008 של מגזין Metal Hammer.
תום ת'יל - עיצוב עטיפה
פטר דאמין - טכנאי תופים
tvOS היא מערכת הפעלה שפותחה על ידי חברת אפל עבור הדור הרביעי של נגן המדיה הדיגיטלי Apple TV.
tvOS הוכרז ב-9 בספטמבר 2015 באירוע ספטמבר 2015 של אפל, לצד הדור הרביעי של ה- Apple TV.
ב-26 באוקטובר 2015, החלו ההזמנות מראש של Apple TV דור 4, ומשלוחים החלו בשבוע שאחריו.
tvOS מבוססת באופן נרחב על מערכת ההפעלה iOS בעוד שתוכנת המערכת עבור הדור השני והשלישי של Apple TV התבססו על גרסאות מופשטות של iOS.
לפני אירוע ספטמבר 2015 של חברת אפל, שנערך ב-9 בספטמבר 2015, הופצה שמועה על הדור הרביעי של Apple TV שכולל תמיכה ביישומי צד שלישי דרך App Store.
ב-30 באוקטובר 2015, הדור הרביעי של Apple TV הפך לזמין לרכישה וכלל את tvOS 9.0. ב-9 בנובמבר 2015, הופצה הגרסה החדשה tvOS 9.0.1, שכללה בעיקר עדכון לטיפול בבעיות קלות.
tvOS 9.1 הופצה ב-8 בדצמבר 2015, לצד מערכת OS X בגרסה 10.11.2, iOS בגרסה 9.2 ו-watchOS בגרסה 2.1. לצד עדכונים אלה, אפל עדכנה את יישומי השליטה מרחוק ב-iOS וב-watchOS המאפשרים שליטה בסיסית בדור הרביעי של מכשיר ה-Apple TV (לפני כן, היישום פעל רק עם גרסאות קודמות של Apple TV).
ב-25 בנובמבר 2015, פייסבוק החלה בפיתוח היישום שלה עבור tvOS המאפשר ליישומים אחרים המותקנים ב-Apple TV להשתמש בחשבון הפייסבוק לצורך התחברות לשירותים, שיתוף תכנים עם פייסבוק ושימוש ב-Facebook Analytics באופן הזהה לאופן בו יישומי iOS עושים זאת.
ב-2 בדצמבר 2015, טוויטר החלה בפיתוח השירות שלה לאימות הכניסה לחשבון טוויטר עבור tvOS - Digits - המאפשר למשתמשים להתחבר ליישומים ושירותים דרך Apple TV באופן פשוט יחד עם קוד הזמין באופן מקוון.
ב-11 במרץ 2016, קבוצת Pangu הכריזה בציוץ בטוויטר על פיתוח כלי חדש לפריצת Apple TV המריץ את מערת tvOS בגרסה 9.0-9.0.1 ויהפוך לזמין באותו שבוע.
ב-13 ביוני 2016 בכנס WWDC לשנת 2016, סגן הנשיא של חברת אפל לשירותי אינטרנט אדי קיו הכריז על הגרסה הבאה של tvOS, tvOS 10. גרסה זו מביאה תכונות חדשות כדוגמת שיפורים בחיפוש Siri, כניסה יחידה למנויים בכבלים, מצב חשוך ויישום חדש לשליטה מרחוק ב-Apple TV.
tvOS בגרסתה התשיעית הגיעה עם תכונות חדשות עבור הדור הרביעי של Apple TV.
אחת התכונות העיקריות היא השימוש בלוח מגע המוטמע על גבי השלט הרחוק של מכשיר ה-Apple TV ובכך לעבור במהירות בין מסכים ולהפעיל מחוות משתמש מתוך השלט.
בנוסף, הגרסה התשיעית של tvOS הציגה את חנות היישומים App Store החדשה עבור tvOS והמוכרת ממערכות הפעלה אחרות של חברת אפל, באפשרותם של המשתמשים להתקין מתוך החנות תכנים אשר פותחו על ידי מפתחים העוסקים בפיתוח יישומים עבור Apple TV ו-tvOS.
tvOS 9 מביאה ל-Apple TV בדורו הרביעי את המסייעת האישית Siri, המאפשרת למשתמשים לבצע משימות מרובות במסך הטלוויזיה, כגון חיפוש חוצה-מסכים אחר סרט או תוכנית טלוויזיה, הילוך אחורי בעת צפייה בתכנים, הילוך קדמי, שם הסרט הנוכחי המתנגן ושם השחקן או הבמאי ומעבר אחורי ל-15 שניות.
tvOS 9 מוסיפה תמיכה בריבוי משימות המציג את כלל היישומים הפועלים במסך אחד, אפשרויות מתקדמות יותר להתאמה אישית של יישומי ה-Apple TV, שומרי מסך קולנועיים ושליטה מרחוק בטלוויזיה באמצעות שלט ה-Siri החדש הניתן לחיבור באמצעות טכנולוגיית Bluetooth ואף דרך מכשיר תומך HDMI-CEC ב-tvOS.
בנוסף, tvOS מאפשרת למשתמש לנהל את מכשיר ה-Apple TV בדרכים שונות ומגוונות.
בין היתר, נכללות אפשרויות כגון שימוש בשלט ה-Siri הכלול במארז, חיבור שלט אוניברסלי צד-שלישי, חיבור שלט משחק MFi לשליטה במשחקים, שימוש ביישום השלט הרחוק במכשיר iOS וחיבור מקלדת תומכת טכנולוגיית Bluetooth על מנת לסייע למשתמש להקליד באופן פשוט יותר.
Twitch.tv (או Twitch בקיצור) הוא אתר אינטרנט המהווה פלטפורמה להזרמת (סטרימינג) וידאו בשידור חי.
האתר מצוי בבעלות Twitch Interactive, חברה בת של אמזון.
האתר, שהוצג ביוני 2011 כספין אוף ל-Justin.tv, מתמקד בעיקר במשחקי וידאו בשידור חי, כולל שידורי תחרויות ספורט אלקטרוני (eSports), בנוסף לתכנים יצירתיים, שידורי מוזיקה ועוד.
ניתן לצפות בתוכן האתר בשידור חי או באמצעות שירות וידאו על פי דרישה.
נכון לפברואר 2018, יש באתר 2 מיליון שידורים חודשיים וכ-15 מיליון משתמשים פעילים מדי יום.
באוקטובר 2013, היו באתר 45 מיליון צופים ייחודיים.
נכון לפברואר 2014, הוא נחשב למקור הרביעי בגודלו של תעבורת האינטרנט בארצות הברית.
במקביל, חברת האם, Justin.tv, מותגה מחדש כ-Twitch Interactive על מנת לייצג את השינוי בהתמקדותה.
האתר Justin.tv נסגר סופית באוגוסט 2014. באותו חודש, השירות נרכש על ידי אמזון עבור 970 מיליון דולר, אשר מאוחר יותר הובילה להכנסת סינרגיה עם שירות המנויים של החברה, אמזון פריים.
מאוחר יותר רכשה Twitch את קלסה, מפעילה של קהילות מקוונות שעוסקות במשחקי וידאו והציגה אמצעי לרכוש משחקים באמצעות לינקים על זרמים יחד עם תוכנית המאפשרת לשדרנים (סטרימרים) לקבל עמלות על מכירת המשחקים שהם משחקים.
עד 2015, היו באתר יותר מ-1.5 מיליון שידורים וכ 100 מיליון צופים בחודש.
נכון לרבעון השלישי של 2017, Twitch עדיין מהווה את שירות הווידאו הזורם החי המוביל למשחקי וידאו בארצות הברית, ויש לו יתרון על פני השירות המקביל יוטיוב, "יוטיוב גיימינג".
משחקי זירת קרב מרובת משתתפים (MOBA), כמו "League of Legends" ו"Dota 2", הם המשחקים הפופולריים ביותר עבור ה-eSports.
בשנת 2020, תחרות World Championship של משחק "League of Legends" שברה שיא צפייה עם מעל 1.8 מיליון צופים.
Twitch היא הפלטפורמה המפורסמת ביותר לשידור eSports.
הפלטפורמה ממלאת תפקיד מרכזי בפופולריות הגוברת של הפעילות הזו.
ההצלחה הגדולה של Twitch בשידורי תחרויות סייע לעשות לגיטימציה לענף ה-eSports, תחום בו מתחרים שחקנים במשחקי וידאו באופן מקצועי.
פעילות ה-eSports נאבק על קבלתו כ"ספורט אמיתי".
אחד הגורמים המרכזיים בצמיחת ה-eSports היה הקמת פלטפורמות כמו Twitch.tv, המאפשרות שידור וצפייה נגישים במשחקים.
לסטרימינג יש תפקיד חיוני בצריכת eSports; צפייה בשידורים דרך הפלטפורמות הללו היא האופן השכיח ביותר לצפייה ב-eSports, יותר מאשר צפייה באמצעים אחרים כמו שידורי טלוויזיה או באופן פרונטלי.
קהל היעד של האתר מאוד מגוון מבחינת מיקומו הגאוגרפי, וגילאי המשתמשים בו.
האתר מציע תכנים שונים לקהל שלו.
משתמשים יכולים לצפות במשחקי מחשב וקונסולות.
הם יכולים גם לכתוב לשחקן באופן פומבי בצ'אט.
אפשר גם ללמוד פעילויות שונות ביחד עם יוצרי התוכן (סטרימרים) כמו לבשל, או לנגן על גיטרה.
ברוב המקרים המשתתפים בוחרים לא לקחת חלק פעיל ורק לצפות במה שמתרחש במסך המחשב שלהם.
הקהל גם יכול להיות פרשן של משחקי הווידאו, כלומר, להסביר את האירועים שמתרחשים במשחק ככה שגם צופה שאיננו מכיר את המשחק יכול להבין את מהלכו.
רוב המשתמשים נכנסים לאתר בשביל ההנאה האישית שלהם, שנובעת בדרך כלל מצפייה במשחקים עצמם ורק לאחר הצפייה לעיתים ירכשו את המשחק.
ניתן גם לתמוך בסטרימר כספית, כדי להביע הערכה של המשתמש והרצון שלו שהסטרימר הזה ימשיך לקריין את המשחקים.
בנוסף, חלק ממשתמשי האתר צופים בשידורים כדי לצבור ניסיון, ולשדרג את מיומנותם במשחקים המוצעים באתר.
הז'אנרים הפופולרים ביותר בפלטפורמה הם משחקי הפעולה, משחקי האסטרטגיות (MOBA) ומשחק ירי בגוף ראשון (Online FPS).
Twerk (בעברית: טוורק) הוא סינגל שהוקלט על ידי צמד ההיפ הופ האמריקאי סיטי גירלז, ביחד עם הראפרית האמריקאית קארדי בי.
השיר יצא לאור ב-8 בינואר 2019, כסינגל מתוך אלבומו השני של הצמד, Girl Code.
מקור השם הוא בריקוד הטוורק.
עם יציאתו נכנס השיר אל המקום ה-29 במצעד הבילבורד הוט 100, וה-14 במצעד שירי ה-R&B/היפ-הופ.
השיר נכתב על ידי קארדי בי, ריקו לאב, ססיל קירבי, דרווין טרנר, קרשה בראונלי וג'טאביה ג'ונסון והופק על ידי מר.
האודיו של השיר יצא לאור ב-15 בנובמבר 2018, והועלה לערוץ היוטיוב של סיטי גירלז.
בנוסף לכך, השיר הוא שיר בסגנון ההיפ הופ.
הווידאו קליפ המלא של השיר בוים על ידי דאפס ושרה לקומבה ופורסם לראשונה ב-16 בינואר 2019. בקליפ ניתן לראות את סיטי גירלז ואת קארדי בי מבצעות טוורקינג, כשם השיר.
חלק מן הקליפ צולם ביאכטה, אשר לאורכו מפליגה בים.
נכון לדצמבר 2019, מונה הצפיות של הקליפ עומד על למעלה מ-120 מיליון צפיות.
אזורתאריך יציאהפורמטחברת תקליטיםמקורארצות הברית8 בינואר 2019רדיו שירים עכשוויים למבוגריםמיאמי באס • באונס
Twilight: Original Motion Picture Soundtrack הוא פסקול הסרט "דמדומים", אשר יצא לאור ב-4 בנובמבר 2008, על ידי חברות התקליטים אטלנטיק רקורדס ו-Chop Shop.
מתוך הפסקול יצאו שני סינגלים: "Decode" ו-"".
עם יציאתו, נכנס הפסקול אל המקום הראשון במצעד הבילבורד 200.
בשבוע הראשון לצאתו, התברג האלבום במקום ה-1 במצעד הבילבורד 200, עם מכירות של כ-165,000 עותקים.
פסקול זה היה לפסקול הראשון מאז פסקול הסרט "8 מייל", אשר הצליח לנחות במקום הראשון במצעד.
במרוצת השנים, העניק איגוד תעשיית ההקלטות האמריקאי את תואר הפלטינה הכפולה לאלבום, על מכירות של למעלה משני מיליון עותקים במדינה.
מקוםתאריםמכירותאוסטריה (IFPI Austria)זהב10,000אוסטרליה (ARIA)פלטינה 2×140,000ארצות הברית (RIAA)פלטינה 2×2,807,000איטליה (FIMI)זהב35,000בריטניה (BPI)פלטינה300,000גרמניה (BVMI)פלטינה200,000הונגריה (MAHASZ)זהב3,000מקסיקו (AMPROFON)זהב40,000ניו זילנד (RMNZ)פלטינה15,000פולין (ZPAV)זהב10,000צרפת (SNEP)פלטינה100,000
Twilight: The Score הוא פסקול של המלחין האמריקאי קרטר בורוול.
הפסקול יצא לאור ב-9 בדצמבר 2008, על ידי חברת התקליטים אטלנטיק רקורדס.
הפסקול זכה להצלחה נאה, כאשר נכון ליוני 2010, מכירותיו בארצות הברית עומדות על כ-218,000 עותקים.
עם יציאתו נכנס הפסקול אל המקום ה-65 במצעד הבילבורד 200.
Tutu (בעברית: את/ה-את/ה) הוא סינגל שהוקלט על ידי הזמר-יוצר קמילו ביחד עם הזמר-יוצר פדרו קאפו.
השיר יצא לאור ב-9 באוגוסט 2019, על ידי חברות התקליטים היצ'ו א מאנו מיוזיק וסוני מיוזיק לטין, כסינגל שלא מתוך אלבום.
השיר הגיע למקום הראשון במצעד השירים של ארגנטינה, והראשון במצעד השירים של מקסיקו.
הווידאו קליפ הרשמי שיצא עבור השיר הועלה לערוץ היוטיוב של קמילו ב-9 באוגוסט 2019, בסמוך לצאתו של השיר כסינגל.
הקונספט של הקליפ הוא תחרות כישרונות.
בתחילת הקליפ, ניתן לראות את Evaluna montaner (אשתו של קמילו), פדרו קאפו ושופטת נוספת יושבים וצופים באנשים המציגים את כישרונותיהם.
נכון לאוקטובר 2019, מונה הצפיות של הקליפ עומד על כ-180 מיליון צפיות.
מקוםתאריםמכירותארצות הברית (RIAA)יהלום (לטיני)600,000ברזיל (Pro-Música Brasil)פלטינה 2×80,000מקסיקו (AMPROFON)יהלום + פלטינה 3×480,000ספרד (PROMUSICAE)פלטינה 2×80,000 מכירות + הזרמת מדיה בלבד
בספטמבר 2019, התפרסמו שמועות על כך ששאקירה תשתתף ברמיקס מחודש של השיר.
בהמשך, הודיעה באופן רשמי כי במהלך אוקטובר 2019, הרמיקס יופץ בכל רחבי העולם.
לבסוף, ב-15 באוקטובר 2019, יצא לאור הרמיקס כסינגל על ידי חברת התקליטים סוני מיוזיק לטין.
טרם יצא הווידאו קליפ הרשמי של הרמיקס, העלה קמילו לערוץ היוטיוב שלו את האודיו הרשמי של השיר.
באודיו מוצגת עטיפתו של הסינגל, תוך שלאורכו ניתן להבחין בבועת סבון שזזות מפעם לפעם.
ביממה הראשונה של האודיו ביוטיוב, מונה הצפיות שלו עמד על קרוב ל-4 מיליון צפיות.
נכון לספטמבר 2020, מונה הצפיות של האודיו עומד על כ-88 מיליון צפיות.
מדינהתאריך יציאהפורמטחברת תקליטיםגרסהמקורעולם9 באוגוסט 2019הזרמת מוזיקה • הורדה דיגיטליתהיצ'ו א מאנו מיוזיק • סוני מיוזיק לטיןרגילה15 באוקטובר 2019סוני מיוזיק לטיןרמיקס
Twenty Four Seven (בעברית: עשרים וארבע שבע) הוא אלבומה העשירי והאחרון של הזמרת האמריקאית טינה טרנר אשר שוחרר על ידי פרלופון ווירג'ין רקורדס ב-1999. מתוך האלבום יצאו שלושה סינגלים בסך הכול, ביניהם הלהיט "When the Heartache Is Over".
עם יציאתו נכנס האלבום אל המקום התשיעי במצעד האלבומים הבריטי.
האלבום זכה להצלחה באירופה כאשר מכר שם מיליון עותקים והגיע למקום ה-3 במצעד האלבומים האירופאי.
גם בבריטניה האלבום זכה להצלחה כאשר הגיע למקום ה-9 במצעד האלבומים הבריטי והגיע למעמד פלטינה במדינה.
בארצות הברית האלבום הגיע למקום ה-21 בלבד כאשר מכר 69 אלף עותרים באותו שבוע אך בסופו של דבר הצליח להגיע למעמד זהב והיה לאלבום הראשון של טרנר שעושה זאת מאז 1993. בקנדה האלבום הגיע גם למעמד זהב ולמקום ה-9 במצעד האלבומים הקנדי.
בסך הכל מכר האלבום 3 מיליון עותקים בכל העולם.
מתוך האלבום שוחררו 3 סינגלים: "When the Heartache Is Over" אשר שוחרר כסינגל הראשון מהאלבום וזכה להצלחה כאשר הגיע למקום ה-16 באירופה ולמקום ה-10 בבריטניה.
סינגלים נוספים שיצאו היו השירים "Whatever You Need" ו-"Don't Leave Me This Way" אך הם זכו להצלחה פחותה.
Twenty88 (מעוצב: TWENTY88; בעברית: טוונטי88) הוא אלבום הבכורה של הצמד טוונטי88, המורכב מהזמרת-יוצרת האמריקאית ג'נה אייקו והראפר האמריקאי ביג שון.
האלבום יצא לאור ב-1 באפריל 2016 על ידי חברות התקליטים דאף ג'אם וגוד מיוזיק.
האלבום הגיע אל המקום החמישי במצעד הבילבורד 200.
תאריך יציאהפורמטחברת תקליטים1 באפריל 2016הורדה דיגיטליתגוד מיוזיק13 במאי 2016תקליטור
Twisted Angel (בעברית: מלאך מעוות) הוא אלבומה השמיני של זמרת הקאנטרי ליאן ריימס ואלבומה החמישי, שיצא שלא באופן עצמאי, אשר יצא לאור ב-1 באוקטובר 2002 על ידי חברת התקליטים קורב רקורדס.
האלבום הגיע למקום השלישי במצעד אלבומי הקאנטרי.
כל שירי האלבום הם שירים מקוריים מלבד השיר "You Made Me Find Myself" שהוא גרסת כיסוי לשיר של הזמרת טינה ארנה והשיר "Review My Kisses" שהוא גרסת כיסוי לשירה של הזמרת לארה פביאן.
מתוך האלבום יצא הסינגל המצליח "Life Goes On", שנכנס למצעדים רבים ברחבי העולם.
על מנת לקדם את האלבום הופיע עם השיר "Love Is an Army" בטקס פרסי מוזיקת הקאנטרי של שנת 2003.
"Two Black Cadillacs" (בעברית: "שני קאדילקים שחורים") הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.
השיר יצא לאור ב-18 בנובמבר 2012, על ידי חברת התקליטים אריסטה נאשוויל, כסינגל השלישי מתוך האלבום.
השיר נכתב על ידי אנדרווד, הילרי לינדזי וג'וש קיר.
"Two Black Cadillacs" הוא שיר קאנטרי פופ שמילותיו עוסקות בסיפורן של שתי נשים שמגלות כי בן הזוג שלהן בגד בהן כאשר היה עם כל אחת מהן בו זמנית.
בעקבות כך, הן מחליטות לרצוח אותו.
השיר הופק על ידי מארק ברייט והושווה לשירים של דיקסי צ'יקס ומירנדה למברט.
עם יציאתו, "Two Black Cadillacs" קיבל ביקורות חיוביות מטעם מבקרי המוזיקה, ששיבחו את סיפורו ואת רבגוניותה של אנדרווד כאמנית.
מבחינה מסחרית, השיר זכה להצלחה כאשר בארצות הברית הגיע למקום השני במצעד הקאנטרי איירפליי ולמקום ה-41 במצעד הבילבורד הוט 100. בנוסף לכך, קיבל את תואר הפלטינה על ידי איגוד תעשיית ההקלטות האמריקאי (RIAA), על מכירות של למעלה ממיליון עותקים במדינה.
במצעד שירי הקאנטרי של קנדה הגיע למקום השלישי, בעוד במצעד קנדה הוט 100 הגיע למקום ה-52.
את הווידאו קליפ של השיר ביים פי.
בראון והוא צולם בנאשוויל, טנסי.
הקליפ שואב השראה מהרומן של סטיבן קינג "כריסטין", ומראה כיצד אישה ומאהבת הורגות את בן הזוג הבוגד שלהן עם קאדילק בצבע שחור.
הקליפ קיבל מועמדות בטקס פרסי האקדמיה למוזיקת קאנטרי בקטגוריית "קליפ השנה".
אנדרווד ביצעה את "Two Black Cadillacs" במספר הופעות חיות, ביניהן בטקס פרסי גראמי ה-55 ובמהלך טקס פרסי איגוד מוזיקת הקאנטרי שהתקיים בשנת 2013. באותו הטקסט ביצעה גם את "Good Girl", "See You Again" ו-"Blown Away".
השיר בוצע במהלך סיבוב ההופעות השלישי שלה, "Blown Away Tour".
בדצמבר 2010, לאחר שאנדרווד סיימה לקיים את סיבוב ההופעות השני שלה "Play On Tour", היא החלה לעבוד על אלבום האולפן הרביעי שלה.
יו"ר ומנכ"ל סוני מיוזיק נאשוויל, גארי אוברטון, אמר כי "לקח לה כמעט שנה להכין ולהקליט את האלבום".
הפזמונאים כריס טומפקינס וג'וש קיר, שכתבו עבורה בעבר את "Before He Cheats", עבדו על רצועה ששמה "Blown Away" ושלחו אותה לאנדרווד.
בתגובה, היא הצהירה כי היא אהבה את השיר והחליטה להקליט אותו, תוך שהיא בחרה לקרוא לאלבום על שמו, היות שהיא רצתה שהוא יהיה אפל.
לאחר מכן, היא החלה לכתוב שירים עם כמה פזמונאים, ביניהם הילרי לינדזי וג'וש קיר.
יחד, השלישייה כתבה את "Two Black Cadillacs", העוסק בשתי נשים שמגלות כי בן הזוג שלהן בגד בהן כאשר היה עם כל אחת מהן בו זמנית.
אנדרווד אמרה כי "היה כל כך כיף לכתוב את השיר הזה, באותו החדר בו שהינו שלושתנו".
קיר תיאר את תהליך הכתיבה ואמר כי: מבחינה מוזיקלית, "Two Black Cadillacs" כתוב בסולם של פה מינור והוא מכיל בתוכו קצב של 120 פעימות לדקה.
הקול של אנדרווד משתרע מהצליל הנמוך של לצליל יותר גבוה של C5. בילי דוכס מ-Taste of Country, ציין כי מילות השיר דוחפות את "קארי לצד האפל ביותר שלה, שלא כל כך הוצג עד כה".
בין כלי הנגינה בשיר, ניתן למנות: פסנתר, מיתרים וגיטרה והוא אף הושווה לשיר "Goodbye Earl" של דיקסי צ'יקס ולשיר "Gunpowder & Lead" של מירנדה למברט.
"Two Black Cadillacs" קיבל ביקורות חיוביות ממבקרי המוזיקה.
בילי דוקס מ-Taste of Country, טען כי "מבחינה קולית, אנדרווד מבריקה כתמיד.
מבחינה לירית, היא, הילרי לינדזי וג'וש קיר עשו עבודה נהדרת", אך המשיך ואמר כי "בהשוואה ללהיטים האחרים של אנדרווד, השיר הזה לא מתלבט במיוחד.
לכן, הוא ימכור רק מיליון עותקים ואולי יגיע למקום השני במצעדים".
בסוף הסיקור, העניק לשיר ציון של שלושה וחצי כוכבי זהב.
דריל אדיסון מ-Great American Country, שיבח את השיר ואמר כי "אפילו עם אלמנטים כבדים שכאלה, השיר שומר באופן מרשים על צליל נגיש.
כמו כן, קולה של קארי בשיר נהדר גם כן".
קווין קויין מ-Country Universe, העניק לשיר ציון A והחמיא לרבגוניות שלו ואמר כי "בשיר, היא מצליחה לבטא את עצמה כאמנית.
עבור מישהי שטוענים עליה שהיא מצליחה במצעדים בלי שום סיבה, ניתן לראות כי היא עושה עבודה קשה כדי להרוויח זאת".
לאחר יציאת האלבום, נמכר השיר בלמעלה מ-8,000 עותקים.
כאשר יצא כסינגל, הגיע לראשונה למקום ה-55 במצעד הקאנטרי איירפליי ב-24 בנובמבר 2012 ובסופו של דבר למקום השני ושהה במצעד במשך 21 שבועות.
השיר היה לשירה ה-17 של אנדרווד שהצליח לכבוש את פסגת מצעד האיירפליי של מדיה-בייס.
ב-29 בדצמבר 2012, הגיע השיר למקום ה-90 במצעד הבילבורד הוט 100 ולאחר יציאת הווידאו קליפ שלו, הגיע למקום ה-41. עד 15 במאי 2013 הוא נמכר בלמעלה מ-762,000 עותקים בארצות הברית בלבד.
ב-30 בספטמבר 2013, קיבל השיר על ידי איגוד תעשיית ההקלטות האמריקאי את תואר הפלטינה, על מכירות של למעלה ממיליון עותקים במדינה.
בקנדה, זכה להצלחה מתונה כאשר הגיע למקום השלישי במצעד שירי הקאנטרי של המדינה ולמקום ה-52 במצעד קנדה הוט 100.
בספטמבר 2014, אושר כי ג'רי ברוקהיימר יפיק סדרת אירועים בת שש שעות המבוססת על השיר.
התסריט שלה נכתב על ידי אילדי מודרוביץ' והיא שודרה ברשת שידורי הטלוויזיה האמריקאית פוקס.
שנה טקסמועמדות קטגוריהתוצאהמקור 2013 פרס מוזיקת הקאנטרי האמריקאי "Two Black Cadillacs" "הסינגל בביצוע אישה של השנה" פרסי המוזיקה של CMT "הווידאו קליפ הנשי של השנה" 2014 פרסי האקדמיה למוזיקה קאנטרי "הווידאו קליפ של השנה"
הווידאו קליפ של "Two Black Cadillacs" בוים על ידי פי.
בראון והופק על ידי סטיב לאמאר.
הקליפ צולם בנאשוויל, טנסי ושואב השראה מהרומן של סטיבן קינג "כריסטין", המספר את סיפורו של רכב וינטג' שככל הנראה מופעל על ידי כוחות על-טבעיים.
הטריילר הרשמי של הקליפ הופץ ב-26 בנובמבר 2012, בו נראית אנדרווד כאלמנה.
הקליפ הוקרן לראשונה ב-23 בינואר 2013, ב-Entertainment Tonight ובהמשך הועלה לערוץ ה-Vevo של אנדרווד.
בקליפ נראית אנדרווד כשהיא נוהגת בקדילאק בצבע שחור משנת 1964, בחיק הטבע.
בסצנה אחרת, מוצגות שתי נשים שנמצאות בהלוויה, תוך שעל פניהן מבט נטול רגש והן לבושות בבגדים שחורים.
במהלך הקליפ נעשה שימוש בעריכה צולבת, כאשר השתיים דורסות למוות את בן הזוג שלהן, תוך שהמכונית מתקנת את עצמה בעזרת כוחות על-טבעיים כביכול.
אנדרווד ביצעה את השיר בטקס פרסי המוזיקה האמריקאית ה-40, שהתקיים ב-18 בנובמבר 2012. איימי סקיארטו מ-Taste of Country סקרה את ההופעה וכתבה: בין היתר, היא ביצעה גרסה אקוסטית לשיר במהלך טקס פרסי גראמי ה-55. במהלך ההופעה, הוקרנו על השמלה שלה ורדים ופרפרים.
בהמשך, ביצעה אותו בטקס פרסי איגוד מוזיקת הקאנטרי, ביחד עם השירים "Good Girl", "See You Again" ו-"Blown Away".
השיר בוצע במהלך טקס פרסי האקדמיה למוזיקת קאנטרי ובמהלך סיבוב ההופעות השלישי של אנדרווד, "Blown Away Tour".
Twelve Deadly Cyns...and Then Some הוא אלבום להיטים משנת 1994 של הזמרת האמריקאית סינדי לאופר.
האלבום נמכר בלמעלה מ-6 מיליון עותקים ברחבי העולם.
האלבום נמכר בלמעלה מ-565,000 עותקים בארצות הברית, על פי נילסן סאונדסקאן.
Twenty Eight הוא סינגל של הזמר הקנדי דה ויקנד.
השיר הוקלט באולפני Site Sound ומוקסס באולפני ליברטי בטורונטו.
המפיקים דוק מקיני ואילנג'לו השתתפו בכתיבת השיר וניגנו בכל הכלים בשיר.
השיר הוא אחת משלוש רצועות הבונוס שנכללו בסוף שלושת הדיסקים באלבום האוסף של דה ויקנד משנת 2012, Trilogy.
השיר יצא לאור כסינגל השני מתוך האלבום ב-13 בנובמבר 2012 כסינגל דיגיטלי על ידי חברות התקליטים XO וריפבליק רקורדס.
הווידאו קליפ של "Twenty Eight" הוקרן בבכורה ב-13 בפברואר 2013 בערוץ ה-Vevo של דה ויקנד ביוטיוב.
הקליפ בוים על ידי הצלם והבמאי נאביל אלדרקין.
מאז צאתו, הווידאו קליפ זכה ללמעלה מ-10 מיליון צפיות.
אזורתאריך יציאהפורמטחברות תקליטיםמקורעולם13 בנובמבר 2012הורדה דיגיטליתXO • ריפבליק
טוויליו היא חברת תוכנה אמריקאית, המפתחת פלטפורמת תקשורת כשירות (CPaaS) ומאפשרת למפתחים לבצע פעולות שונות באמצעות ממשק תכנות יישומים.
החברה מעסיקה כ-4,500 עובדים ומספקת שירותים ללקוחות ברחבי העולם.
משרדיה הראשיים נמצאים בסן פרנסיסקו, ארצות הברית.
טוויליו הוקמה בשנת 2008, על ידי ג'ף לואוסון (Jeff Lawson), אוון קוק (Evan Cooke) וג'ון וולטויש (John Wolthuis).
בתאריך 20 בנובמבר 2008, השיקה החברה את Twilio Voice, ממשק תכנות יישומים לקבלה ולביצוע שיחות טלפון המועברות דרך שרת ענן.
בחודש מרץ 2009, גייסה כ-250 אלף דולר בסבב גיוס בהובלת מיטש קאפור (Mitch Kapor), דייב מקלור (Dave McClure), מנו קומה (Manu Kuma) וג'ף פלור (Jeff Fluhr).
בחודש דצמבר 2009, גייסה כ-3.7 מיליון דולר בסבב גיוס בהובלת קרן יוניון סקוור ונצ'רס (Union Square Ventures).
בחודש פברואר 2010, הוסיפה לפלטפורמה שירות לשליחת הודעות טקסט.
בחודש נובמבר 2010, גייסה כ-12 מיליון דולר בסבב גיוס בהובלת קרן בסמר (Bessemer Venture Partners).
בחודש דצמבר 2011, גייסה כ-17 מיליון דולר בסבב גיוס בהובלת קרן יוניון סקוור (Union Square Ventures) וקרן בסמר (Bessemer Venture Partners).
בחודש יולי 2013, גייסה כ-70 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קרן בסמר (Bessemer Venture Partners) ורדפוינט (Redpoint).
בחודש פברואר 2015, רכשה טוויליו את חברת Authy המספקת שירותי אימות דו שלבי, תמורת סכום שלא פורסם.
בחודש יולי 2015, גייסה כ-130 מיליון דולר בסבב גיוס בהובלת קרן ארופוינט פרטנרס (Arrowpoint Partners), אלטימטר מנג'מנט (Altimeter Management), וחברת פידליטי (Fidelity).
בתאריך 23 ביוני 2016, החלה להיסחר בבורסה לניירות ערך בניו יורק תחת השם TWLO.
בחודש ספטמבר 2016, רכשה טוויליו את חברת טיקל טכנולוגיות (Tikal Technologies) תמורת כ-8.5 מיליון דולר.
בחודש פברואר 2019, הודיעה החברה על רכישת חברת SendGrid תמורת כ-2 מיליארד דולר.
בחודש אוקטובר 2020, רכשה טוויליו את סגמנט (Segment) תמורת כ-3.2 מיליארד דולר.
בחודש מאי 2021, הודיעה החברה על רכישת ספק השיחות Zipwhip תמורת כ-850 מיליון דולר.
Twelve Carat Toothache הוא אלבום האולפן הרביעי של הראפר האמריקאי פוסט מאלון.
האלבום יצא לאור ב-3 ביוני 2022, על ידי חברות התקליטים ריפבליק ומרקורי רקורדס.
ארגוןרשימהמיקוםמקורAllMusicאלבומי ראפ והיפ הופ אהובים משנת 2022נכלל
+ תאריכי יציאות לאור ופורמטים עבור Twelve Carat Toothacheמדינהתאריךפורמטחברת תקליטיםמקורעולם3 ביוני 2022הורדה דיגיטלית • הזרמת מוזיקה • תקליטור • קלטת שמע • מארז תקליטוריםריפבליק • מרקורי
"TUYA" (בעברית: "שלך") הוא שיר של הזמרת הספרדייה רוסליה.
השיר נוצר על ידי המפיקים כריס ג'ידאי וגבי מיוזיק, שהיו אחראים גם ללהיט הקודם של הזמרת, "Despechá".
בטרם יצא השיר, רוסליה שיתפה טיזרים ורמזים ברשתות החברתיות שלה על חוויותיה בתרבות היפנית, כולל מאנגה/אנימה, אוכל מקומי והעיר טוקיו.
הזמרת הדליפה בטעות את השיר בסרטון טיקטוק אותו היא מחקה אותו במהירות אך המעריצים הקליטו את הסרטון, ולאחר מכן היא פרסמה אותו מחדש.
רוסליה הודיעה על צאת השיר ב-7 ביוני 2023.
השיר "TUYA" עוסק במפגש נלהב ואינטנסיבי בין שני אנשים.
הוא מבטא את הרצון והמשיכה בין רוסליה ובת זוגה.
המילים מדברות על הביטחון העצמי והיכולת של רוסליה להגשים את מבוקשה.
השיר חוזר ומדגיש שבמשך לילה אחד הן שייכות זו לזה ושאין כללים או הגבלות.
השיר גם מזכיר את ההיבט הפיזי של מערכת היחסים ביניהן ומתאר את רוסליה כאישה נחשקת שאי אפשר לעמוד בפניה.
השיר הוא שיר רגאטון אך משלב אלמנטים של פלמנקו כמו מחיאות כפיים וצלילים אוריינטליים מסורתיים.
השיר "TUYA" מלווה בקליפ שעושה מחווה לסגנון היפני.
רוסליה, שיש לה חיבה לטוקיו ולתרבות שלה, ואף צילמה את הקליפ שם, ביקשה להדגיש את יופייה של העיר ואת מסירותה לפרטים הקטנים.
הווידאו מציג בחורה זרה לבדה בטוקיו, ומייצר ניגוד מעניין.
רוסליה רצתה ללכוד את תחושת האופנה האמנותית של העיר, שבה המקומיים משלבים ללא מאמץ פריטים אופנתיים עם טקסטורות שונים.
הקליפ מציג מראות שונים המייצגים שובבות וחושניות, המשקפים את ההקשר הוויזואלי של השיר.
רוסליה מזכירה כמה מפריטי הלבוש האהובים עליה מהסרטון, כולל חליפת מרני צהובה, מחוך של ויויאן וסטווד ונעלי טאבי בעיצובו של מרטין מרג'יאלה בהשראת הנעליים היפניות המסורתיות.
Twicecoaster: Lane 1 הוא המיני-אלבום השלישי של להקת הבנות הדרום קוריאנית טווייס.
המיני-אלבום יצא לאור בהוצאת חברת התקליטים JYP אנטרטיינמנט, ב-24 באוקטובר 2016. הוא כולל שבעה שירים בסך הכול; מהדורת DVD תאילנדית הופצה במדינה בצירוף מספר קטעי וידאו וגרסאות שונות של "TT".
אזורתאריך יציאהפורמטחברת תקליטיםמקורכלל העולם24 באוקטובר 2016הזרמת מוזיקה • הורדה דיגיטליתJYP
Twicecoaster: Lane 2 הוא המיני-אלבום הרביעי של להקת הבנות הדרום קוריאנית טווייס.
המיני-אלבום יצא לאור בהוצאת חברת התקליטים JYP אנטרטיינמנט, ב-20 בפברואר 2017. הוא כולל תשעה שירים בסך הכול; מהדורה נוספת שלו כללה ארבע רצועות נוספות.
הוא נחשב להוצאה מחודשת של Twicecoaster: Lane 1.
אזורתאריך יציאהפורמטחברת תקליטיםמקורכלל העולם20 בפברואר 2017הזרמת מוזיקה • הורדה דיגיטליתJYP
(בעברית: טווייס) הוא אלבום האוסף הראשון של להקת הבנות הדרום קוריאנית טווייס.
אלבום האוסף יצא לאור בהוצאת חברת התקליטים האחים וורנר יפן, ב-28 ביוני 2017. הוא כולל עשרה שירים בסך הכול; מהדורת DVD מוגבלת הופצה בהמשך לכך וכללה אחת-עשרה רצועות נוספות.
אלבום האוסף הגיע למקום הראשון במצעד האלבומים הדיגיטליים היפניים.
אזורתאריך יציאהפורמטחברת תקליטיםמקורכלל העולם28 ביוני 2017הזרמת מוזיקה • הורדה דיגיטליתהאחים וורנר יפן
Twicetagram (בעברית: טווייס) הוא אלבום הבכורה של להקת הבנות הדרום קוריאנית טווייס.
אלבום הבכורה יצא לאור בהוצאת חברת התקליטים JYP אנטרטיינמנט, ב-30 באוקטובר 2017. הוא כולל שלושה-עשר שירים בסך הכול; מהדורה תאילנדית שכללה חמישה-עשר שירים הופצה בהמשך.
האלבום הגיע למקום הראשון במצעד האלבומים הדרום קוריאני.
אזורתאריך יציאהפורמטחברת תקליטיםמקורכלל העולם30 באוקטובר 2017הזרמת מוזיקה • הורדה דיגיטליתJYP
"Tutto qu" (בעברית: "זה הכול") הוא שיר שהוקלט על ידי הזמר האיטלקי גצלה.
השיר הגיע למקום השישי במצעד הסינגלים האיטלקי.
השיר נכתב על ידי המבצע ופדריקו נארדלי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-33.2 מיליון השמעות.
"Tutto qu" היה שירו של גצלה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-4.8 מיליון צפיות.
"Twist and Shout" (בעברית: "רקדי וצעקי") הוא שיר משנת 1961 שנכתב על ידי פיל מדלי וברט ברנס.
השיר הוקלט במקור על ידי הטופ נוטס.
לאחר מכן עובד על ידי האחים אייזלי בשנת 1962, גרסה שהיוותה את הבסיס לגרסאות כיסוי רבות אחרות.
הגרסה המקורית של ה-Top Notes
ב-1961, שנה לאחר שהקימו את הלהקה, חתמו צמד הרית'ם אנד בלוז מפילדלפיה, ה-Top Notes (האווי "הווארד" גייטון ודריק "דייב" מרטין), על חוזה עם אטלנטיק רקורדס.
הם הקליטו את "Twist and Shout" ב-23 בפברואר 1961 באולפני אטלנטיק.
המפיק היה פיל ספקטור הצעיר.
השיר יצא כצד א' של הסינגל הראשון שלהם באטלנטיק, אך עם קרדיט הפקה לטדי רנדצו.
השירה המובילה בוצעה על ידי האווי גייטון, בליווי סקסופון של קינג קרטיס, גיטרה של ג'ון פיצרלי, תופים של פנמה פרנסיס, וקולות רקע של הקוקיז.
ברט ברנס, אחד מכותבי השיר, הביע את מורת רוחו מההקלטה ומההפקה של ספקטור.
ב-1962, הוא לקח את השיר לאחים אייזלי.
ריצ'י אונטרברגר מ-AllMusic תיאר את גרסת ה-Top Notes כ"גרסה לטינית-מקושקשת עם מנגינת R&B גנרית ומשעממת למדי...
הגרסה של ה-Top Notes הייתה בינונית למדי".
כאשר האחים אייזלי החליטו להקליט את השיר ב-1962, ברנס התעקש שהוא יפיק, כדי להראות לספקטור "את הצליל האמיתי".
הגרסה החדשה, שהוקלטה באולפני Bell Sound, החדירה יותר "התלהבות נשמתית בהשראת גוספל" לשיר.
השיר הפך לסינגל הראשון של הלהקה שהגיע ל-20 הגדולים במצעד הסינגלים בילבורד הוט 100 בארצות הברית.
השירה המובילה בוצעה על ידי רונלד אייזלי.
גרסה זו של השיר הוכנסה להיכל התהילה של הגראמי בשנת 2010.
רונלד אייזלי – שירה מובילה
רודולף אייזלי – קולות רקע
או'קלי אייזלי ג'וניור – קולות רקע
נגני אולפן לא מזוהים – כלי נגינה
מצעד (1962) מיקום שיא בריטניה (מצעד הסינגלים הבריטי) 42 ארצות הברית (בילבורד הוט 100) 17 ארצות הברית בילבורד Hot R&B Singles 2
גרסתם של הביטלס לשיר יצאה באלבומם הראשון בבריטניה, Please Please Me.
ההקלטה לאלבום התקיימה ב-11 בפברואר 1963 באולפני EMI (כיום אולפני אבי רוד), במהלך סשן הקלטות מרתוני אחד שבו הוקלטו 10 מתוך 14 השירים באלבום.
ג'ון לנון סיפק את השירה המובילה, בהשראת גרסתו של רונלד אייזלי.
לנון סבל מהצטננות קשה באותו יום, והתמודד עם השפעותיה על קולו.
השיר הוקלט אחרון בסשן; המפיק ג'ורג' מרטין ידע שקולו של לנון ייפגע מהביצוע, ולכן שמר אותו לסוף.
לנון אמר מאוחר יותר: "יכולתי לשיר טוב יותר מזה, אבל עכשיו זה לא מפריע לי.
אפשר לשמוע שאני פשוט בחור מטורף שצועק את נשמתו".
הטייק הראשון, שהיה זה שנבחר, תואר על ידי הסופר מארק לואיסון כ"טייק בודד מפורסם" ו"ללא ספק ביצוע הרוק אנד רול הווקאלי והאינסטרומנטלי המדהים ביותר בכל הזמנים".
טייק שני הוקלט, אך קולו של לנון נכנע לחלוטין והוא נזנח.
ניתן לשמוע את ג'ורג' האריסון אומר לפני תחילת הטייק השני, "My throat's getting sore" (הגרון שלי מתחיל לכאוב).
ב-2 במרץ 1964 יצא השיר כסינגל בארצות הברית על ידי Vee-Jay Records דרך חברת הבת שלה Tollie, עם "There's a Place" כצד ב'.
הוא הגיע למקום השני במצעד הבילבורד הוט 100 ב-4 באפריל 1964,תקופה בה חמשת המקומות הראשונים במצעד היו כולם שירים של הביטלס.
זה היה סינגל הכיסוי היחיד של הביטלס שנמכר במיליון עותקים בארצות הברית והיחיד שהגיע לעשירייה הראשונה במצעד לאומי.
גם המיני אלבום וגם האלבום הגיעו למקום הראשון במצעדים בבריטניה.
השימוש בגרסת הביטלס בסרט שמתי ברז למורה משנת 1986 הביא לכניסה מחודשת של הסינגל למצעד הבילבורד הוט 100, שם הגיע למקום ה-23.
הרכב ההיפ הופ האמריקאי סולט אנ' פפה הקליט גרסת כיסוי לשיר "Twist and Shout".
הוא יצא כחלק מאלבומן השני, A Salt with a Deadly Pepa.
הסינגל הגיע למקום הרביעי במצעד הסינגלים הבריטי ולמקום ה-45 בהולנד, והפך לאחד הלהיטים הגדולים של הלהקה בשתי המדינות.
גרסת שאקה דמוס אנד פליירס
צמד הרגאיי הג'מייקני שאקה דמוס אנד פליירס הוציא גרסה פופולרית מאוד של "Twist and Shout" בשנת 1993. היא הגיעה למקום הראשון במצעד הסינגלים הבריטי ב-9 בינואר 1994 ושהתה שם שבועיים.
הגרסה כללה שירה נוספת של הזמרת ג'קי גרהאם.
Type 90 (יפנית: 90式戦車) הוא טנק מערכה מודרני מתוצרת יפן המהווה את עמוד השדרה של גייסות השריון בכוחות ההגנה של יפן.
הטנק מוחלף בהדרגה על ידי הטנק Type 10.
הפיתוח של ה-Type 90 החל בשנת 1977 כתשובה ל-T-72 הסובייטי, שיכולתיו עלו משמעותית על יכולותיהם של הטנקים היפניים שהיו בשירות: ה-Type-74 וה-Type 61. ה-Type 90 נבנה על פי דרישות הצבא היפני, והוא נועד להיות מקביל בביצועיו לפיתוחים האירופיים והאמריקאים של אותה התקופה (הלאופרד 2 והאברהמס M1 לדוגמה).
כל מרכיבי הטנק תוכננו ויוצרו ביפן, פרט לתותח הטנק, שהוא מתוצרת גרמנית בייצור מקומי תחת רישיון.
הטנק עצמו הורכב על ידי חטיבת התעשייה הכבדה של חברת מיצובישי והוא נכנס לשירות בשנת 1990 והחליף חלק מטנקי ה-Type-74 ואת כל טנקי ה-Type 61. יותר מ-300 טנקים מסוג Type 90 משרתים בצבא יפן נכון לעשור השני במאה ה-21, והם עמוד השדרה של חיל השריון היפני.
בעת תכנונו של הטנק, שנעשה בהתאם לדרישות של הצבא היפני, תוכנן הטנק כך שיהיה בעל עבירות גבוהה, בשל הטופוגרפיה של יפן, שהיא הררית מאוד ומיוערת, דבר היוצר קושי רב לתנועה של טנקים.
ובשל כך תוכנן הטנק כך שהוא יהיה בעל יכולת נסיעה רצופה בתנאי שטח קשים ובעליות תלולות.
את הטנק מניע מנוע דיזל מתוצרת מיצובישי, עם 10 צילינדרים והספק של 1500 כוח סוס.
בעוד שמנוע בהספק דומה מורכב בטנקים מערביים, כמו המרכבה סימן 4, או הM1A2 אברהמס, ששוקלים לעיתים מעל ל-65 טון, ה-Type 90 שוקל כ-50 טון, כך שהספק המנוע, ביחס למשקל הטנק הוא גבוה במיוחד, ומאפשר לטנק לנוע במהירות מקסימלית גבוהה של 70 קמ"ש.
כמו כן, ל-Type 90 מזקו"ם מתקדם, שתוכנן לנסיעה בתנאי שטח קשים ובעליות תלולות, בהתאם לטופוגרפיה של יפן, וביחד עם הספק המנוע, הוא נותן לטנק עבירות גבוהה, המתבטאת ביכולת טיפוס עליות תלולות, טיפוס מדרגה בגובה מקסימלי של מטר, וחציית תעלה בעומק של 2.7 מטר.
עם זאת, לטנק מכל דלק קטן יחסית לטנקים מקבילים, המאפשרים לו טווח פעולה של 400 ק"מ.
השריון של הטנק בנוי מחומרים מרוכבים ובדומה לרוב הטנקים המערביים, השריון הוא מודולרי ומאפשר החלפה פשוטה וקלה של חלקים פגועים בעת הצורך.
שריונו של הטנק בחזית משופע, במטרה להעניק מיגון נוסף, והצריח גם הוא משופע, באופן דומה לדגמים הראשונים של הלאופרד 2. שריונו של הטנק עובה בחזית ובצריח, והטנק נמוך באופן יחסי מטנקים מקבילים, מה שמגדיל את שרידותו בשדה הקרב.
לשם הגנה מקסימלית, לטנק יש גם פלטות בזוקה (הלוחות המגנים על הזחלים) במטרה להגן על המזקו"ם של הטנק, ומדוכות עשן, לשם מטרות מיסוך והטעייה של נשק מונחה לייזר ומצביעי לייזר.
החימוש העיקרי של הטנק, הוא תותח חלק קדח בקוטר 120 מ"מ מתוצרת גרמנית, בעל טווח מקסימלי של 5 ק"מ ומיוצר ברישיון ביפן.
תותח זה זהה לתותח של ה-M1 אברמס, מרכבה 4 והלאופרד 2. התותח מיוצב ומכוונן באופן אוטומטי ובשילוב עם מערכת בקרת האש יכול לפגוע במטרות רכב קרבי משוריין נעות, גם שהטנק בתנועה וגם שהטנק נמצא בעמדת ירי.
הטנק יכול לירות סוגים שונים של פגזים, מוטענים על ידי מערכת טעינה אוטומטית, החוסכת את תפקיד הטען בצוות, ומאפשר קצב אש גבוה.
החימוש המשני של הטנק, כולל מקלע כבד M2 בראונינג 12.7 מ"מ (0.5 אינץ') נגד מטוסים, ומקלע מקביל מתוצרת מקומית 7.62 מ"מ.
בדומה לטנקים מודרניים רבים, גם ל-Type 90 מערכת בקרת אש דיגיטלית מתקדמת, המערכת שולטת על מערכת הייצוב והכוונון של התותח באופן אוטומטי, ומחשבת את הסטייה של הפגז בעקבות תנאי השטח, במטרה להבטיח דיוק מקסימלי.
בנוסף, לתותחן יש מערכת ראייה פנורמית, המאפשרת ראייה גם בלילה, מערכת דימות תרמי ומד טווח לייזר.
מערכת בקרת האש מסוגלת לעקוב ולנעול אחר מטרות נעות או נייחות תוך כדי תנועה, ביום ובלילה, והיא יכולה לעקוב אחר חיילים, כלי רכב ואף מסוקים מנמיכי טוס.
ומערכת בקרת האש מחשבת את הסטייה שדרושה לצורך הפגיעה כבר בפגז הראשון.
בנוסף, ישנה מערכת זיהוי עמית-טורף משוכללת במערכת בקרת האש.
מרגמת ה-Type 97 הייתה מרגמת חי"ר בקוטר 81 מ"מ יפנית שהייתה בשימוש הצבא היפני במהלך מלחמת העולם השנייה.
המרגמה נכנסה לשירות בשנת 1937.
Twofish הוא צופן בלוקים סימטרי שפותח ב-1998 בחברת Counterpane Labs על ידי צוות קריפטוגרפים בראשות ברוס שנייר, על מנת לשמש כמועמד לתקן ההצפנה המתקדם.
דורג שלישי בחמשת המועמדים המובילים והפסיד לריינדל.
האלגוריתם פועל על בלוקים בגודל 128 סיביות וטווח מפתח מ-128 עד 256 סיביות והוא ממוטב למעבדי 32 סיביות.
בעת התחרות לתקן הוכרז על ידי NIST כמו לגבי יתר המועמדים המובילים שלא התגלו בו חולשות ולא ידוע על התקפה יעילה נגדו.
הצופן נחשב כממשיכו של Blowfish וגם הוא חופשי לשימוש ואינו מוגן בזכויות יוצרים או פטנט.
הוא בנוי בסגנון רשת פייסטל בשישה-עשר סבבים וכולל;
פונקציה חד-חד-ערכית ועל המיוצגת על ידי ארבע תיבות החלפה (S-box) לא ליניאריות תלויות מפתח, בגודל 8x8 סיביות.
הכפלה במטריצת MDS קיצור של maximum distance separable, שהיא פונקציה ליניארית קבועה 4x4 מעל שדה סופי וצמצום בפולינום פרימיטיבי קבוע.
פונקציית ערבוב הפועלת על זוגות משתנים בני 32 סיביות כדלהלן; בהינתן הפלט הוא ו-.
הזזה מעגלית בסיביות (bitwise rotation), כלומר לאחר כל הזזה סיבית הגלישה הנפלטת מצד אחד מוחזרת מהצד השני.
הלבנה שהיא XOR עם 128 סיביות מהמפתח לפני הסבב הראשון ואחרי הסבב האחרון.
תהליך הרחבת מפתח המתואר להלן.
יישום ממוטב של האלגוריתם במחשב 32 סיביות צורך כ-18 מחזורי שעון לבית או 1820 מחזורי שעון במעבד 8 סיביות.
Twofish ניתן ליישום בחומרה בעלות של 14,000 שערים.
תהליך הרחבת המפתח וכן סבב ההצפנה מתחשב במגוון אפשרויות כדי לאפשר איזון בין ביצועים לביטחון בהתאם לצורך.
ההתקפה הטובה ביותר הידועה כנגד האלגוריתם היא התקפת גלוי נבחר עם טקסטים ו- ניסיונות בחמשה סבבים בלבד.
עם מפתח בגודל 128 סיביות יישום בתוכנה של Twofish איטי מעט בהשוואה לריינדל ואילו עם מפתח 256 סיביות קיים יתרון קל ל-Twofish.
אלגוריתם Twofish פותח במיוחד לפי דרישות תקן ההצפנה של המכון הלאומי לתקנים וטכנולוגיה של ארצות הברית:
אורך הבלוק נקבע ל-128 סיביות.
יעילות הן בחומרה והן בתוכנה.
גמישות; יישום במגוון אפשרויות על פלטפורמות שונות ועם אורכי מפתח שונים וכן התאמה לשימוש כצופן זרם, פונקציית גיבוב או קוד אימות מסרים.
מבנה פשוט המסייע ביישום ובניתוח האלגוריתם.
מהירות הצפנה של כ-500 מחזורי שעון בגרסה הממוטבת.
פעולות אלגבריות פשוטות שאינן מערימות קשיים ביישום בתוכנה או בחומרה.
ביטחון; ההתקפה הטובה ביותר האפשרית כנגד האלגוריתם במלוא הסבבים תהיה בסיבוכיות של לא פחות מ-.
1. הקלט מפוצל לארבע מילים, של 32 סיביות כל אחת לפי סדר בתים קטן (little-endian) כלומר הספרה הפחות משמעותית מוצבת בבית הראשון שבכתובת הזיכרון.
(הערה: במעבד עם סדר בתים קטן (כמו בארכיטקטורת x86), בשפות C ו-C++ אין צורך בפעולת חישוב כלשהי בהמרה זו ובהמרה האחרונה בסעיף 6, כיוון שניתן להתייחס למצביע הקלט כאל כמצביע לשלם-32 במקום לבתים או להשתמש במבנה Union, כך שסיביות הקלט והפלט נותרות במקומן).
2. שלב הלבנה; מבצעים XOR עם 4 מילות מהמפתח המורחב (הכנת המפתח בהמשך):
3. בכל סבב מ-16 הסבבים, שתי המילים הראשונות משמשות כקלט לפונקציה (להלן) שמקבלת כפרמטר גם את מספר הסבב, המילה השלישית מחוברת ב-XOR עם התוצאה הראשונה של ולאחר מכן מסובבת בהזזה מעגלית סיבית אחת ימינה.
המילה הרביעית מסובבת בהזזה מעגלית שמאלה סיבית אחת ואז מחוברת ב-XOR עם התוצאה השנייה של .
לאחר מכן שני החצאים מחליפים מקומות וחוזר חלילה.
באופן פורמלי עבור עד מבצעים:
3.5 כאן ROR מייצג Rotate Right שהיא פונקציית הזזה מעגלית לימין במספר סיביות לפי המציין התחתי ו-ROL מייצג Rotate Left.
4. מבצעים החלפה נוספת בין שני חצאי הקלט (למעשה מבטלים את ההחלפה מהסבב האחרון)
5. מבצעים הלבנה נוספת עם ארבע מילות מפתח מורחב נוספות.
6. התוצאה מומרת בחזרה ל-16 בתים לפי אותו סדר בתים:
הפונקציה מקבלת שלושה פרמטרים: שתי מילים ומספר הסבב שמהווה אינדקס לערך המתאים במפתח המורחב.
משמש קלט לפונקציית שמתוארת להלן המחזירה את .
ו- מסובב בהזזה מעגלית 8 סיביות שמאלה ואז משמש גם הוא קלט לפונקציה שמחזירה את .
התוצאות משולבות יחד באמצעות פונקציית PHT בה מוסיפים שתי מילים מתאימות מהמפתח המורחב לפי , הפלט הוא הזוג ובניסוח פורמלי:
הפונקציה מקבלת כפרמטר מילה אחת בגודל 32 סיביות, מפצלת אותה לארבעה בתים, כל אחד מהם משמש אינדקס לתיבת ההחלפה המתאימה שמחזירה בית אחר.
מייצגים את התוצאות כווקטור באורך 4 מעל השדה ומכפילים במטריצת MDS בגודל 4x4 .
התוצאה מומרת בחזרה למילה אחת:
כאשר היא תיבת החלפה ו- הוא התוצאה של .
לצורך המרה בין אלמנטים בשדה לבין בתי הקלט משתמשים בפולינום הפרימיטיבי ממעלה 8. האלמנט כאשר מקדמיו בינאריים, מתאים לבית .
זהו מיפוי טבעי במובן שפעולות חיבור הן בעצם XOR בלבד.
לצורך יעילות ביישום הן בתוכנה והן בחומרה מיישמים את הכפל במטריצה באמצעות סדרת פעולות XOR ו-Shift תוך שימוש בטכניקה שנקראת LFSR, כדלהלן:
והפונקציות L1, L2 הן אוגרי זיזה (LFSR) הראשון מבוסס על הסיבית הראשונה והשני על הסיביות הראשונה והשנייה והן מוגדרות כך:
(הסימן מייצג הזזה לימין והסימן AND שנקרא וגם בודק האם הסיבית המתאימה דולקת, 0x02 היא סיבית LSB השנייה).
התוצאה היא המרה של ערכי למילה בגודל 32 סיביות בסדר בתים קטן לפי הנוסחה (במעבד עם סדר בתים קטן, התוצאה מתקבלת במבנה הרצוי ואין צורך בהמרה כלשהי).
המפתח המורחב מכיל מערך של 40 מילים וארבע תיבות החלפה מהפונקציה .
המפתח כאמור יכול להיות , או סיביות.
לצורך הכנת המפתח המורחב יהי , מכינים מהמפתח מערך בגודל בתים (מרפדים באפסים אם נדרש), ממירים ל- מילים בגודל 32 סיביות לפי סדר בתים little-endian.
ואז ממירים את לשני וקטורים (זוגי ואי זוגי) כלומר וכן .
וקטור נוסף בגודל מיוצר מהמפתח בקבוצות של 8 סיביות, אותם מפרשים כווקטור מעל ומכפילים במטריצה 4x8 של קוד RS (ריד-סולומון) כמתואר בתרשים להלן.
פעולת הכפל במטריצה נראית כך:
ואז מחשבים עבור בסדר הפוך :
להכפלה במטריצה בשיטת ריד-סולומון, משתמשים בפולינום פרימיטיבי .
שלושת הווקטורים הם הבסיס לתהליך הרחבת המפתח.
הפונקציה המשמשת להרחבת המפתח מקבלת פרמטר בגודל 32 סיביות ורשימה של מילות 32 סיביות באורך ומפיקה מילה אחת.
הפונקציה פועלת באופן איטרטיבי שלבים, בכל שלב 4 בתים עוברים בתיבות החלפה קבועות ומחוברים ב-XOR עם בתים מהרשימה ולסיום מועברים שוב בתיבות ההחלפה ומוכפלים במטריצת MDS.
תחילה מפצלים לבתים כאשר ו-: